钦定古今图书集成/明伦汇编/官常典/第767卷 > 薛提
## 钦定古今图书集成/明伦汇编/官常典/第767卷 > 薛提

按《魏书》本传，“提，太原人也。皇始中补太学生，拜侍御
史，累迁散骑常侍、太子太保，赐爵历阳侯，加晋兵将
军，出为镇东大将军、冀州刺史，进爵太原公。所在有
声绩，征为侍中，治都曹事。世祖崩，秘不发丧。尚书左
仆射兰延、侍中和匹等议，以为皇孙幼冲，宜立长君。
征秦王翰置之秘室。提曰：‘皇孙有世嫡之重，民望所
系，《春秋》虽少，令问闻于天下，成王、孝昭所以隆，周、汉
废所宜立，而更求君，必不可’。”延等犹豫未决。中常侍
宗爱知其谋，矫皇后令，征提等入，遂杀之。